Marit Bouwmeester

Marit Bouwmeester (Warten, 17 juny 1988) is in earder Frysk sylster yn de Laser radiaal-klasse. Bouwmeester waard twa kear Olympysk kampioen.

Bouwmeester har karriêre begûn doe't se nei eigen sizzen per ûngelok yn de jeugd kearnploech fan it hurdsilen bedarre mei har boat de optimist. Doe't se te âld waard foar de optimist, is se oerstapt op de Laser radiaal klasse hokker no in Olympyske klasse is.

Yn it Australyske Perth waard de sylster wrâldkampioen. De olympyske wedstriden wurde syld op it wetter by Weymouth. Dêr wûn Marit earder dit jier de wrâldbekerwedstriid en ek it pre-olympysk toernoai. Boppedat waard se winner fan de wrâldbeker yn Medemblik. As de nûmer ien op de wrâldranglist en winner fan it algemien klassemint om de wrâldbeker 2011 wie de 23-jierrige sylster ien fan de grutte favoriten foar it WK fan Perth. Tidens it Wrâldkampioenskip yn it Spaanske Cadiz, wist Bouwmeester har te kwalifisearjen foar de Olympyske Simmerspullen 2012 yn Londen.

Bouwmeester die fyftjin kear mei oan it Wrâldkampioenskip, seis kear oan it Europeesk kampioenskip en fjouwer kear oan de Olympyske Simmerspullen (yn 2012, 2016, 2020 en 2024). Sy waard by dizze kampioenskippen fjouwer kear wrâldkampioen, trije kear Europeesk kampioen en twa kear Olympysk kampioen. 

Nei de Olympyske Spullen yn Tokio naam Bouwmeester in pauze fan it silen en krige in berntsje, yn 2023 wie se wer werom op it heechste nivo, mei in gouden medalje op de Europeeske kampioenskippen.

 Underskiedings 
Foar har sylprestaasjes krige se yn 2010 en yn 2011 de Conny van Rietschoten Trofee, de grutste sylpriis fan Nederlân. 
by de huldiging op 24 augustus 2016 is hja keninklik ûndrskieden foar har prestaasje troch kening Willem Alexander. Hja is benoemd ta Ridder yn de Oarder fan Oranje -Nassau. Nei oanlieding fan har olympyske gouden medalje mocht hja foar de tredde kear de Conny van Rietschoten Trofee yn ûntfangst nimme, diskear dield mei olympysk kampioen RS:X Dorian van Rijsselberghe. Yn 2017 krige hja de ISAF World Sailor of the Year Award.
Op 15 febrewaris 2017 waard se foar de fyfde kear yn har karriêre útroppen ta Frysk sportfrou fan it jier, yn dit gefal sportfrou fan it jier 2016, tegearre mei turnster Sanne Wevers fan It Hearrenfean., Vier sportvrouwen van het jaar, yn: de Ljouwerter Krante, 16 febrewaris 2017, s. 2.

Begjin novimber 2025 makke Bouwmeester bekend op te hâlden mei silen op heech nivo.Omrop Fryslân, 6-11-2025, It hege wurd is derút: Marit Bouwmeester hâldt op as sylster Rieplachte op 6-11-2025

 Prestaasjes 
Laser radiaal-klasse:
OS 2024 
EK 2023 
WK 2022 9e
EK 2021 
OS 2020 
EK 2020 
WK 2020 
WK 2019 
EK 2019 
WK 2018 
EK 2018 
EK 2017 
WK 2017 
WK 2016 4e
OS 2016 
WK 2014 
OS 2012 
WK 2011 
WK 2010 
WK 2009 4e
WK 2008 16e
WK 2007 26e
WK 2006 44e

Kategory:Frysk siler
Kategory:Frysk Olympysk kampioen‎
Kategory:Ridder yn de Oarder fan Oranje-Nassau
Kategory:Persoan berne yn Warten
Kategory:Persoan berne yn 1988